Nürburgring (GER) 10th May 2018. BMW M Motorsport, 24h Nürburgring, #99 ROWE Racing (GER), BMW M6 GT3: Alexander Sims (GBR)
Hi-Res.jpg, RGB, 831 KB
Thu May 10 16:50:42 CEST 2018 | ID: P90304133 Gimnasium-brand: Dodetal styg | Maroela Media
Polisiebeamptes staan wag voor die verwoeste gebou in Jecheon, Suid-Korea nadat die vlamme geblus is (22 Desember 2017). Foto: Suh Myung-gon/Yonhap via AP
Die dodetal van die brand wat Donderdag ŉ fiksheidsentrum in Jecheon in Suid-Korea verwoes het, het gestyg.
Plaaslike media berig minstens 29 mense het in die brand gesterf. Die getal beseerdes het ook gestyg nadat 26 mense na hospitale gehaas moes word om vir onder meer rookinaseming behandel te word.
Maroela Media het vroeër berig die brand het by ŉ motor begin wat op die eerste verdieping geparkeer was en het vinnig deur die agtverdiepinggebou versprei. Volgens ŉ beampte van die plaaslike brandweer is die meeste oorledenes in die sauna van die fiksheidsentrum aangetref.
Die brand het omstreeks 15:53 plaaslike tyd uitgebreek. Ongeveer 50 brandweerwaens, talle brandbestryders en minstens twee helikopters is ontplooi om mense uit die brandende gebou te red. Die brand is teen 17:40 geblus en brandbestryders kon begin om na oorlewendes in die smeulende gebou te soek.
Brandbestryders het nog liggame binne die gebou gevind waar daar verskeie restaurante, ŉ swembad en binnenshuise gholffasiliteite was.
Jecheon is suidoos van die hoofstad, Seoel, en is ŉ gewilde stad vir besoekers wat die berge en mere in die omgewing wil besoek.
Polisiebeamptes besig met hul ondersoek by die gebou in Jecheon, Suid-Korea nadat die vlamme geblus is (22 Desember 2017). Foto: Suh Myung-gon/Yonhap via AP